ועדת הפנים והגנת הסביבה, כנסת 20, פרוטוקול מספר 487>, 2017-10-30 12:25

דוד אמסלם: רבותי, אני מתכבד לפתוח את ועדת הפנים והגנת הסביבה בנושא: רביזיה – הצעת חוק המפלגות (תיקון - מימון בחירות מקדימות למועמד שהוא נבחר הציבור), התשע"ז-2017, פ/3796/20, של חבר הכנסת דוד אמסלם – דיון מחודש לפי סעיף 115א', בקשה של חבר הכנסת יואל חסון.

דוד אמסלם: מי בעד הרביזיה - - -

<תומר רוזנר: לא.

<תומר רוזנר: צריך לנמק.

דוד אמסלם: תנמק.

יואל חסון: אדוני היושב-ראש, ביקשתי את הרביזיה הזאת בגלל שהיושב-ראש פועל לא רק מהראש, אלא פועל גם מהבטן ומהרגש, ואני יודע שהבטן שלו גועשת ורועשת שהחוק שהוא האמין בו והציג אותו למליאה מקבל כל מיני מוטציות ושינויים מאוד מסוכנים.

יואל חסון: רציתי את הרביזיה הזאת כדי לתת לך את חצי השעה הזאת כדי לבוא ולהגיד: אני לא הולך עם הדברים האלה, אני לא הולך עם עסקאות השוחד האלה עם סיעות הקואליציה, הכול כדי להעביר את החוק שלי בכל מחיר, אני רוצה למצוא פתח אחר.

יואל חסון: אני אומר לך: אדוני, אם אתה תוריד את השוחד, תבוא לסיעות האופוזיציה, בוא נדבר.

יואל חסון: גם אנחנו רוצים למתן את הקשר של הון ושלטון בין חברי הכנסת, גם אנחנו רוצים להסדיר את זה קצת יותר וללכת על הכיוון האמיתי של הדבר.

יואל חסון: החוק קיבל צורה ממש מפחידה, גם שוחד לאור יום לסיעות הקואליציה, כדי שיתמכו בחוק שלא נוגע להן בכלל, וגם הכנסת נושא שלא רלוונטי למטרת החוק שעברה בטרומית, כשאין קשר בכלל בין הדברים.

יואל חסון: כל זה יוצר מצג של בזבוז כספי ציבור - -

עליזה לביא: לא מצג, זה מציאות.

יואל חסון: - - יוצר מצב של שימוש רע מאוד לסמכות הוועדה, וביכולת שלכם לעשות עסקאות בתוך הקואליציה.

יואל חסון: לכן אני מבקש לקבל את הרביזיה שלי.

יואל חסון: והיא תעזור לך, אדוני, כי היא תאפשר לך את הזמן.

דוד אמסלם: תודה.

דוד אמסלם: הבטחתי לכם בסוף הדיון הקודם שתי נקודות שאני אצטרך עוד ללטש אותן עם שאר מרכיבי הקואליציה.

דוד אמסלם: אחת מהם זה מה שאמרת.

עליזה לביא: אדוני, הבטחת את זה בדיון הקודם, להזכירך.

דוד אמסלם: עליזה, אני משתדל, לא תמיד הולך.

דוד אמסלם: אמרתי גם פה שאני אעשה השתדלות בנושא הזה.

דוד אמסלם: רבותי, מי בעד קבלת הרביזיה, שירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: בעד הרביזיה – 3

דוד אמסלם: נמנעים – אין

דוד אמסלם: אני קובע שהרביזיה לא התקבלה.

דוד אמסלם: תודה רבה.